Itziar Irurozki Artajoren testigantza. 21 urteko neska. 

San Ferminetako bigarren entzierroan, Uztailaren 8an urtero bezala, 5 lagun gindoazen 
Merkaderes kalera entzierroa ikustera. Bertan lagun baten etxea baitago. Udaletxe 
plazako hesia arazorik gabe zeharkatu genuen, ondoren, zegoen jende mordoa pasa eta 
lehen "UNZU" denda zenaren parera heldu ginen. Hantxe hasi zen arazoa. 

Hamar munizipal inguru zeuden ibilbidearen erdian, jendea ez pasatzeko muga bat 
osatuz eta arazorik egongo ez zelakoan, iritsi eta pasatzen uzteko eskatu genien. 
Ezezkoa eman ziguten eta guk berriro, lagun baten etxera gindoazela azalduz, mesedez 
pasatzen uzteko esan genien. Haiek ezetz. 

Naiz eta erantzun hau jaso, gu jai giroan jarraitzen genuen. Bata bestearekin hizketan, 
gure artean barrezka eta jende multzoarekin batera mugituz. Testuinguru honetan, jakin 
gabe zergatik, bat-batean munizipal batek lehenengo eta jarraian beste batek, besoetatik 
heldu Banesto bankuaren parean dagoen hesira eraman ninduten. Munizipalak oso 
aztoratuta, ibilbidetik irtenarazi nahi ninduten baina nik ezetz. Ez zeukaten inongo 
arrazoirik, ez nuen batere normala ikusten ezertxo ere egiteagatik jarrera hori hartzea. 

Nik polizien indarrari aurka egiten nien eta hitzez, aurre egin. Hala ere, besotik gogor 
heltzen jarraitzen zuten eta hesiaren azpialdetik pasatzeko, eskua lepoan jarrita, buruz 
bera jarri ninduten. Indarraz gain, pasarazi nahi zidaten lekua oso estua da (argazkietan 
ikus daiteke), bertan burdinazko bi barra gurutzatu daudelako. 

Munizipal hauetaz gain, hesiaren beste aldean ziren beste hiruk tiraka hasi ziren, modu 
honetaz, nire gorputza hesiaren aide batean eta bestean geratuz. Gainera, inongo 
konturik gabe, nire lepo, hanka zein besoak bortizki hartzen zituzten. Honen ondorioz, 
hurrengo egunotan sorbalda oso minduta daukat eta ezkerreko besoan ubeldurak izateaz 
gain, etengabeko neke-sentsazioa daukat honetan. Azkenean, hauen indarrez, hesiaren 
beste aldean bukatu nuen. 

Lehenengo momentutik indarra eta mehatxuak erabili zituzten; "te vamos a meter por 
las malas, metete o te vamos a llevar a la carcel, metete metete" eta nik bien bitartean 
ezetz, ez nuela nirekin horrela jokatzeko ezer egin. Ez ziren nirekin hitz egiten saiatu. 

Hesiaren beste aldean nengoela, atsekabearekin eta gertatutakoa ezin sinetsi nengoela, 
bertan zeuden beste hiru munizipalei oihuka hasi nintzaien "estais locos, veis lo que 
estasi haciendo". Hiru hauek lasaitu ziren baina orduan, beste bat "ha esta sacarla de 
aqui, sacarla como sea" esanez etorri zen. Momentuan, aurreko poliziak bezala, berriro 
ere indarra eta mehatxuak erabiltzen hasi ziren. 

Urduritasuna dela eta ez dut noiz eta nola izan zen ongi gogoratzen, baina sudurretik 

odoletan hasi nintzen, jasotako kolpe batengatik. Orain artekoa gutxi bazen, 

identifikatzea eskatu zidaten gainera. Nortasun agiria bertan ez neukala esan nien eta 

nire ustez, jada odoletan nengoenez, azkenean bakean utzi ninduten. 

Ez dakit nola, bigarren hesitik atera nintzen eta bertan ziren atzerritar batzuek laguntza 

eskaini zidaten. Bitartean ni laguntzera etorritako lagun bat ikusten nuen munizipalez 

inguraturik. 



Olaia Cabodevilla Antonanaren testigantza. 20 urteko neska. 



2010ko Uztailaren 8an ni eta nire lagunak Merkaderes kalera gindoazen goizeko 
7:15etan entzierroa ikustera. Ehunka pertsona zeharkatu ondoren zortzi munizipalen 
artean sortutako muga batera heldu ginen, Banesto bankuaren parean. Hitz onez eskatu 
genien 10 metrotara zegoen etxera sartzen uztea, Irufia zaharra tabernaren alboan 
zegoena. Urtero arazorik gabe sartzen ginela argudiatuaz. Baina behin eta berriz 
ezezkoa jaso genuen. 

Festetan geundenez, koadrila osoa barrezka ari ginen. Momentu horretan bi poliziak 
nire laguna besotik tira eta poliziak sortutako hesiaren beste aldera indarrez zeharkatu 
zuten "ya nos has tocado los cojones" hitzak erabiliaz. Hori ikustean Itziar gerritik hartu 
nuen, haiekin eramatea ekidin nahian. Baina alferrikakoa izan zen, beste munizipal 
batzuk etorri baitziren nire bila, ni ere hartuaz. Nire laguna kontrako indarra egiten 
zuen, beste lagunekin geunden tokira bueltatu nahian. Baina berriz ere alferrikakoa, 
indar bortitzarekin entzierroko hesia zeharkatzera behartu baitzuten. Azkenean bortxaka 
sartu zuten Itziar lehenengo hesiaren azpitik eta era mehatxagarri batean niregana etorri 
ziren esanaz nire kabuz hesia zeharkatzeko edo Itziar bezala indarraz baliatuko zirela ni 
ere beste aldera eramateko. Han geunden biak, Banesto bankuaren alboan zeuden 
entzierroko bi hesien kontra eta zortzi munizipalez inguratuak. Nire laguna eta biok 
negarrez geunden, eta mesedez eskatu genien bakean uzteko kanpora joango ginela. 
Baina lehenengo hesia zeharkatu ondoren orduan ez ziguten kanpora ateratzen utzi nahi. 
Momentu horretan nire laguna odolka hasi zen, hesia zeharkatzeko munizipalak 
erabilitako indar bortitzaren ondorioz. Hortik aurrera bakean utzi zuten Itziar eta 
niregana etorri ziren zeuden munizipal guztiak. Paretaren kontra inguratu ninduten, 
identifikatu behar nintzela esanez. Berriz ere mesedez bakean uzteko eskatu nien, nire 
laguna odoletan zegoela argudiatuaz eta Itziar laguntzera joan nahi nuela esanaz. Ezetz 
esan zidaten, segituan identifikatu behar nintzela edo komisariara eramango nindutela. 
Ez neraman DNIa gainean, beraz modu txarrean galdera pila egin zizkidaten; nire 
gurasoen izen abizenak, nire helbidea... uneoro galdetzen nien ea zertarako behar 
zituzten datu horiek guztiak eta zergatik eman behar nituen hainbesteko datuak. Ez nuen 
erantzunik jaso. Nahiz eta era onean eskatu nire lagunarekin j oaten uztea gupidagabe 
jarraitu zuten, hesiaren beste aldean atxikituaz. 

Itziar indarrez eraman 
zuten lehenengo 

momentua. 




Hemen biak geunden. Itziarren kontra erabili zuten 
indarra nabaria da honetan. Argazkian Itziarren 
hankak bakarrik ikusten dira, sorbalda, lepoa, 
besoak eta burutik beheraka tira egiten baitzuten 
poliziek. 



mantendu nahi genuen baina 
besotik tiratzen sintuzten 



asmoz. 




Biak 

elkarrekin 

poliziak 

banatzeko 




Geroz eta indar bortitzagoa 
gauzatzen zuten gure kontra, 
bereziki Itziarren kontra. Argazki 
honetan ikus daitekeenez bi 
munizipalak burutik heltzen zuten 
Itziar, indarrez hesia zeharkatzera 
behartuz. Itziarrek, momentuan 
hanka bat bakarrik du lurrean, 
bestearekin hauen indarra saihesten 
saiatzen baitzen hesiaren kontra 
bultza eginaz. 



Aipatu behar da, istiluaren 
momentuan Itziarrek motots bat zuela ilean, beheko argazkian ikusten den moduan 
poliziak hau erauzi ziotelarik. 



Ez dago Itziarri hesia 
zeharkarazi zioten momentu 
justuaren argazkirik, hurrengo 
argazkian beste aldean baitago. 
Momentu honetan izan zen 
sudurraren kontra kolpea eman 
ziotenean eta odolka hastearen 
arrazoia. 




zeuden pertsonak ez zuten ezertxo ere esan, ez egin, bi kanpotar ez ezik Itziar aulki 
batean eseri eta zapi bat eskaini ziotela. Munizipalak Olaiarekin geratu ziren oraingoan 
hesia zeharkatzen saihestuz. 




